**Ministru kabineta rīkojuma projekta „Grozījums Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.-2020.gadam” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar Ministru kabineta 2015.gada 27.augusta rīkojumu Nr. 463 „Grozījumi Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.-2020.gadam” (turpmāk – MK rīkojums Nr. 463) tika grozīts Ministru kabineta 2015.gada 9.marta rīkojums Nr. 115 „Par tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānu 2015.-2020.gadam” (turpmāk – Plāns).  Pēc MK rīkojuma Nr. 463 publicēšanas 2015.gada 28.augusta Latvijas Vēstnesī Nr. 168 tika konstatēta rādītāja neprecizitāte, proti - minētā rīkojuma III sadaļas tabulas „Veicamie uzdevumi” 4.punkta ailē „Rezultatīvais rādītājs” pie apmācīto personu skaita cipara 1900 vietā jābūt 1400. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vēršam uzmanību, ka ar Eiropas Komisiju, saskaņojot *ex-ante* nosacījumu izpildi, saskaņots kopējais rādītājs – 12035 personas. Šis rādītājs veidojas no visiem Plānā ietvertajiem rādītājiem pie nosacījuma, ja rādītājs „Apmācīto personu skaits starptautiskā tiesiskā sadarbībā” ir 1400.  Tāpat uz Eiropas Komisijā apstiprinātā rezultatīvā radītāja pamata (12 035) Tieslietu ministrija izstrādāja un iesniedza saskaņošanai arī citus saistītus dokumentus, proti, Ministru kabineta noteikumu projektu „Darbības programmas „Izaugsme un nodarbinātība” 3.4.1. specifiskā atbalsta mērķa „Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai” īstenošanas noteikumi”. Minētais noteikumu projekts 2015.gada 27.augustā tika izsludināts Valsts sekretāru sanāksmē (<http://tap.mk.gov.lv/lv/mk/tap/?pid=40367279>).  Papildus norādāms, ka rādītāja neprecizitātes dēļ Plānā, kas tika apstiprināts, Tiesu administrācija kā finansējuma saņēmējs nevarēs pilnvērtīgi nodrošināt projekta izpildi un līdz ar to arī pienācīgu Eiropas Sociālā fonda finansējuma apguvi, vienlaikus radot neskaidrības starp plānoto un sasniegto rezultatīvo rādītāju.  Ievērojot minēto, Tieslietu ministrija ir sagatavojusi grozījumu Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.-2020.gadam (turpmāk - Projekts). |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu sistēmas un tiesu sistēmai piederīgie darbinieki; tiesneši, tiesu darbinieki, tiesu eksperti, prokuratūras un izmeklēšanas iestāžu amatpersonas un darbinieki, politikas veidotāji, brīvo juridisko profesiju pārstāvji, šķīrējtiesneši, mediatori, maksātnespējas administratori un citi juridisko jomu profesionāļi. |
| 2. | Tiesiskā regulējuma ietekme uz tautsaimniecību un administratīvo slogu | Tiesiska valsts, kurā pastāv kompetenta tiesu vara, spēj piesaistīt ilgtspējīgas investīcijas, kas cita starpā veicina arī tautsaimniecības izaugsmi. Ņemot vērā pašreizējo sabiedrisko un saimniecisko attiecību intensitāti, pieaug arī nepieciešamība pēc zināšanu paplašināšanas. Stiprinot tiesu varas un tiesībaizsardzības iestāžu darbinieku profesionālo kvalifikāciju, tiks veicināta stipra, kompetenta un neatkarīga tiesu vara un tiesībaizsardzības iestādes, kas ir tiesiskas valsts stūrakmens. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV, V, VI un VII sadaļa – Projekts šīs jomas neskar.*

Iesniedzējs:

tieslietu ministrs Dzintars Rasnačs

18.09.2015. 09:22

465

Zača

67036830, [Inese.Zaca@tm.gov.lv](mailto:Inese.Zaca@tm.gov.lv)